Psykopati

Dyssocial Personlighedsforstyrrelse (tidligere kendt som Psykopati) diagnostiseres ved . Andre lignende men ikke synonyme termer er sociopati, karakterinsufficiens og karakterafvigelse. Ordet 'psykopat' bliver ikke længere anvendt, desuden opfattes det som nedsættende.

Dyssocial personlighedsforstyrrelse 
Den diagnose, der i dag kommer psykopati nærmest, er Dyssocial og Antisocial personlighedsforstyrrelse. I samme gruppe er Narcissistisk personlighedsforstyrrelse (Narcissisme) og Borderline personlighedsforstyrrelse. APD har været kritiseret af psykopat-forskeren Robert Hare, der mener, at APD og psykopati ikke er helt det samme, idet alle psykopater dog opfylder kriterierne for APD, mens ikke alle der opfylder kriterierne for APD er psykopater. Psykopater er et snævert begreb.

Kriterierne for Dyssocial personlighedsforstyrrelse ifølge ICD-10 er mindst tre af disse:
 Udvise grov ligegyldighed overfor andres følelser
 Mangle ansvarsfølelse og respekt for sociale normer eller forpligtelser
 Mangle evner til at fastholde forbindelser med andre mennesker
 Have svært ved at tolerere frustrationer og have en lav aggressionstærskel
 Være ude af stand til at føle skyld eller til at lære af erfaringer eller straf
 Have tendens til at komme med bortforklaringer og til at være udadprojicerende, dvs. til at give andre skylden for sine egne negative sider

Psykopater mangler empati, og dermed medfølelse med sine medmennesker.

Cases 
Psykologen Axel Larsen beskriver tre cases. Fælles for de tre psykopater er, at de er arbejdsløse, har tendens til tyveri og anden kriminalitet, har tendens til alkoholmisbrug og udnytter og bedrager deres medmennesker. F.eks. føler de alle tre nærmest stolthed over, at de ved at være på bistandshjælp har "fundet ud af systemet". En af dem holder endda foredrag om "det at være kriminel".

Kriminalitet er ofte en del af et kaotisk livsmønster, hvor der er mange drømme, men hvor der mangler egentlige overordnede livsplaner. Et andet symptom på dette er at der ofte er dårlige eller ingen uddannelsespapirer.

Lægen Henrik D. Poulsen beskriver psykopater, der er farlige og voldelige. Nogle psykopater er farlige forbrydere, f.eks. Peter Lundin, eller Marc Dutroux, mens andre er højtagtede samfundsborgere, der f.eks. begår økonomisk kriminalitet.

Undersøgelser af fængselspopulationer viser at op til 70% af de indsatte er antisociale.

I befolkningen regner man med at 4-5% kan karakteriseres psykopat/antisocial, mens det blandt ledere er væsentligt højere, nemlig op til 10%. Psykopater/antisociale kan sagtens være samfundsmæssigt velfungerende, og ikke alle er kriminelle.

Årsager 
Årsagerne til psykopati er dels arvelige, dels erhvervede. Mange psykopater har i barndommen været udsat for manglende eller ustabil omsorg, f.eks. pga. alkohol- eller stofmisbrug hos forældrene.

Man har ved undersøgelser af psykopaters hjerner, bl.a. vha. EEG, fundet forskellige afvigelser, herunder mønstre i hjerneaktivitet, der minder om dem, man ser hos børn. Man har også påvist manglende angst hos psykopater i smerteforsøg.

En forklaring på psykopaters afvigende adfærd er kortikal umodenhed, hvilket vil sige, at deres hjerneudvikling (på specifikke områder) ikke har nået voksent stadie, hvilket manifesterer sig i kortsigtet og egoistisk adfærd, ligesom man ser hos børn. En anden er under-arousal hypotesen. Ifølge denne har psykopater et sænket niveau af arousal (opmærksomhed/vågenhed) i visse hjerneregioner. Dette bevirker, at de aktivt må opsøge stimulation for ikke at kede sig.

Litteratur 
 Axel Larsen: Psykopatibegrebet. Munksgaard, København, 1975.
 Henrik D. Poulsen: Psykopater. Forlaget Documentas, 2003.
 Clive R. Hollin: Psychology and crime. Routledge, New York, 1989.
 Henry Gleitman, Alan Fridlund, Daniel Reisberg: Psychology. Norton, New York 1999. Kapitel 18: Psychopathology.
 Alv A. Dahl og Aud Dalsegg: Charmør og Tyran. Munksgaard, København 1999. 
 Fardal, Rune (2006) Psykopati og forsvarsmekanismer ,

Referencer

Eksterne links 
 Netpsykiater 
 
 Without Conscience – Professor Robert Hares side om psykopati
 Nettside med information om psykopati og narsissisme

Personlighedsforstyrrelse